
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1668 


13 Δεκεμβρίου 2001 


ΑΠΟΦΑΣΕΙ Σ 

Αριθ. 6363 

Έγκριση Οργανισμού Εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσης και Καθα¬ 
ριότητας (Δ.Ε.Υ.Α.ΚΑ.) Δήμου Πελεκάνου Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Την 16/04/2000 απόφαση του Γ.Γ. Περιφέρειας Κρή¬ 
της που δημοσιεύτηκε στο ΦΈ.Κ 574/2000 περί συστάσε- 
ως Δημοτικής Επιχείρησης Ύδρευσης -Αποχέτευσης 

2) Τις διατάξεις των άρθρων 1 και 7 του Ν. 1069/80 "πε¬ 
ρί κινήτρων δια την ίδρυση επιχειρήσεων ύδρευσης και 
αποχέτευσης" όπως τροποποιήθηκαν με τις διατάξειςτου 
Ν. 2307/94 και του Ν 2503/97. 

3) Την 22/83 πράξη Υπουργικού Συμβουλίου (ΦΈ.Κ 
30/83Α') με την ποία αποφασίστηκε η χωρίς προηγούμενη 
έγκριση τις τριμελούς Επιτροπής Υπουργών σύσταση νέ¬ 
ων θέσεων και σε επιχειρήσεις που εποπτεύουν οι Ο.Τ.Α. 

4) Το 250/1989 Π. Διάταγμα "Μεταβίβαση Αρμοδιοτή¬ 
των του Υπουργού Εσωτερικών στους Νομάρχες." 

5) Την 1/01 απόφαση του Δ.Σ της Δ.Ε.Υ.Α.ΚΑ. Πελεκά¬ 
νου σχετικά με την ψήφιση του ΟΈΎ. 

6) Την 34/01 απόφαση του Δημοτικού Συμβουλίου Πε¬ 
λεκάνου με την οποία παρέχεται η σύμφωνη γνώμη του 
για τον ΟΈΎ. της Δ.Ε.Υ.Α.ΚΑ. Πελεκάνου, αποφασίζου¬ 
με: 

Εγκρίνουμε την 1/01 απόφαση του Διοικητικού Συμβου¬ 
λίου της Δ. ΕΎ. Α. ΚΑ. Πελεκάνου, με την οποία εγκρίνει τον 
Οργανισμό Εσωτερικής Υπηρεσίας ως εξής: 

ΚΕΦΑΛΑΙΟ Α' 

Γενικές Διατάξεις 
Αρθρο Ιο 

Αντικείμενο του ΟΈΎ. 

Ο Οργανισμός Εσωτερικής Υπηρεσίας της Δημοτικής 
Επιχείρησης Ύδρευσης - Αποχέτευσης & και Καθαριότη¬ 
τας του Δήμου Πελεκάνου καθορίζει: 

α) Την οργάνωση την σύνθεση και την αρμοδιότητα των 
Υπηρεσιών της επιχείρησης. 

β) Τη διοικητική ιεραρχία, τον αριθμό των θέσεων και τις 
δραστηριότητες του προσωπικού ανάλογα με τις ανά¬ 
γκες της επιχείρησης. 


γ) Τα μισθολογικά κλιμάκια ,κατανομή των θέσεων σε 
ομάδες ειδικοτήτων και ανάλογα με τις ανάγκες τη βαθμί¬ 
δα εκπαίδευσης. 

δ) Τον τρόπο πρόσληψης και απόλυσης και το αρμόδιο 
γι'αυτό όργανο. 

ε) Τις αποδοχές γενικά ,τα δικαιώματα , τις υποχρεώ¬ 
σεις του προσωπικού καιτις πειθαρχικές παρεμβάσεις και 
κυρώσεις. 

Άρθρο 2ο 

Προσωπικό της Δ.Ε.Υ.Α.ΚΑ.Π. 

1. Η πρόσληψη προσωπικού από την επιχείρηση γίνεται: 

α) Για πλήρωση θέσεων που προβλέπει ο ΟΈΎ. και 

β) Για κάλυψη παροδικών αναγκών 

2. Κάθε εργαζόμενος στη Δ.Ε.Υ.Α.ΚΑ. Π με εξαίρεση το 
προσωπικό που αναφέρεται στην επόμενη παράγραφο 
αυτού του άρθρου, συνδέεται με την επιχείρηση με σχέ¬ 
ση εργασίας ιδιωτικού δικαίου και θεωρείται ότι με την 
πρόσληψή του αποδέχεται τον ΟΈΎ της Δ.Ε.Υ.Α.ΚΑ.Π. 
σαν εργασιακή σύμβαση. 

ΚΕΦΑΛΑΙΟ Β' 

ΟΡΓΑΝΩΣΗ- ΣΥΝΘΕΣΗ-ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 3ο 

Βασική Διάρθρωση υπηρεσιών 

Οι υπηρεσίες της επιχείρησης διαρθρώνονται ως εξής: 

I. Διεύθυνση Υπηρεσιών 

II. Διοικητική - Οικονομική Υπηρεσία 

III. Τεχνική Υπηρεσία 

Η διάρθρωση των υπηρεσιών της Δ.Ε.Υ.Α.ΚΑ.Π. όπως 
αναφέρεται στο παρόν άρθρο και αναλύεται στα επόμενα 
άρθρα (4), (5) και (6) είναι σχεδιασμένη στο οργανόγραμ¬ 
μα των υπηρεσιών της Δ. Ε. Υ. Α. ΚΑ. Π. που επισυνάπτεται. 
Άρθρο 4ο 

Διάρθρωση - Σύνθεση Διεύθυνσης Υπηρεσιών. 

Α. Διάρθρωση 

Η γενική Διεύθυνση της επιχείρησης ασκείται από τον 
γενικό διευθυντή: 

Β.Σύνθεση 

(1) Πολιτικός μηχανικός ή Οικονομολόγος (ΠΕ) 

Άρθρο 5ο 

Διάρθρωση- Σύνθεση Οικονομικής -Διοικητικής Υπηρεσίας 

Α. Διάρθρωση 

Η διοικητική - Οικονομική Υπηρεσία περιλαμβάνει: 

(1) Τμήμα Οικονομικής Υπηρεσίας- διοίκησης. 

Β. Σύνθεση 

(2) Τμήμα Οικονομικής Υπηρεσίας -Διοίκησης. 

1. ΤΕ Οικονομικός (1) 

2. ΔΕ Διοικητικός - Χειριστής Η/Υ (1) 

3. ΔΕ Σημειωτής (1) 

Άρθρο 6ο 

Διάρθρωση - Σύνθεση Τεχνικής Υπηρεσίας 

• Διάρθρωση 

1. Γραφείο προϊσταμένου τεχνικής υπηρεσίας 

2. Τμήμα Ύδρευσης - Αποχέτευσης 

3. Τμήμα Καθαριότητας 

• Σύνθεση 

1. Γ ραφείο προϊσταμένου Τεχνικής υπηρεσίας 

Τις αρμοδιότητες και υποχρεώσεις του προϊσταμένου 
έχει ο πολιτικός μηχανικός (ΠΕ) του τμήματος Ύδρευσης 
-Αποχέτευσης 

2. Τμήμα Ύδρευσης -Αποχέτευσης 

Τις αρμοδιότητες του προϊσταμένου έχει ο Πολιτικός 
Μηχανικός (ΠΕ) του τμήματος 

• Σύνθεση 

1. ΠΕ Πολιτικός Μηχανικός ή Μηχανολόγος (1) 

2. ΔΕ ή ΥΕ Υδραυλικός (2) 

3. ΥΕ Χειριστής ανυψωτικού μηχανήματος (1) 

4. ΥΕ Εργάτης (1) 

3. Τμήμα καθαριότητας 

• Σύνθεση 

1 .ΔΕ ή ΥΕ Χειριστής προωθητή - φορτωτή (1) 

2. ΔΕ Οδηγός (1) 

3. ΥΕ Χειριστής (1) 

4. ΥΕ Γενικών καθηκόντων (1) 

5. ΥΕ Εργάτης (1) 

Άρθρο 7ο 

Αρμοδιότητες Διεύθυνσης 

1. Ο Διευθυντής της επιχείρησης ασκεί τον έλεγχο της 
καθημερινήςλειτουργίαςτης επιχείρησης, εποπτεύειτην 
διεξαγωγή των εργασιών κάθε τμήματος, διοικεί το προ¬ 
σωπικό και εισηγείται στο Δ.Σ. 

2. Ο Διευθυντής έχει τη μέριμνα και την ευθύνη εκτέλε¬ 
σης των αποφάσεωντου Δ.Σ. όπου εισηγείται τα προς συ¬ 
ζήτηση θέματα χωρίς δικαίωμα ψήφου 

3. Σε συνεργασία με το Δ.Σ. και τις αρμόδιες υπηρεσίες 
μεριμνά για: 

3.1 Την εκπλήρωση του σκοπού για τον οποίο συστάθη- 
κε η επιχείρηση. 

3.2 Την κατάρτιση του πενταετούς προγράμματος δρά¬ 
σης σε συνεργασία με τις υπηρεσίες της επιχείρησης. 

3.3 Την κατάρτιση του ετήσιου προγράμματος δράσης 
σε συνεργασία με υπηρεσίες. 

3.4 Την σύνταξη του ετήσιου απολογισμού της επιχεί¬ 
ρησης μέσα σε ένα μήνα από τη λήξη κάθε οικονομικού 
έτους. 

3.5 Τη σύνταξη του προϋπολογισμού εσόδων - εξόδων 
της επιχείρησης δύο (2) τουλάχιστον μήνες πριν από την 
έναρξη του οικονομικού έτους. 

3.6 Την κατάρτιση των αναγκαίων αναμορφώσεων και 
τροποποιήσεων στα προγράμματα εκτέλεσης των έργων 
και τον ετήσιο προϋπολογισμό εσόδων και εξόδων 

4. Ο Διευθυντής αποφασίζει για: 

α) Την εκτέλεση έργων ή προμηθειών συναφών προς 
την επιχείρηση και την ανάληψη υποχρεώσεων,εφόσον η 
ολική δαπάνη δεν υπερβαίνει το χρηματικό όριο που κα¬ 
θορίζεται με απόφαση του Δ.Σ. της επιχείρησης. 


β) Την τοποθέτηση του προσωπικού στις προβλεπόμε- 
νες στον Ο.Ε.Υ. θέσεις εργασίας και τη χορήγηση αδειών 
στο προσωπικό. 

Άρθρο 8ο 

Αρμοδιότητες Νομικού Συμβουλίου 

Ο νομικός σύμβουλος έχει τις ακόλουθες αρμοδιότη¬ 
τες: 

• Γνωμοδότηση και παροχή νομικών συμβουλών προς 
το Δ.Σ. της επιχείρησης. 

• Ενημέρωση των υπηρεσιών της επιχείρησης επί των 
διατάξεωντης νομοθεσίας και νομολογίας σε θέματα που 
τις αφορούν 

• Νομική υποστήριξη κατά την κατάρτιση κάθε είδους 
συμβάσεων. 

• Χειρισμό δικαστικών υποθέσεων και διαφορών της 
επιχείρησης με τρίτους και υπεράσπιση των δικαιωμάτων 
και συμφερόντων της. 

Άρθρο 9ο 

Αρμοδιότητες Διοικητικής - Οικονομικής Υπηρεσίας 

Η Διοικητική - Οικονομική Υπηρεσία έχει τις ακόλουθες 
αρμοδιότητες: 

1. Η εν γένει υπηρεσιακή κατάσταση του προσωπικού 

2. Οι αποδοχές,επιδόματα, κ.τ.λ. του προσωπικού 

3. Η έκδοση αδειών σύνδεσης μετά δίκτυα ύδρευσης - 
αποχέτευσης 

4. Η κάθε συναφής εργασία που ανατίθεται από τον δι¬ 
ευθυντή της επιχείρησης 

5. Η τήρηση λογιστικών βιβλίων, λογαριασμών Λογιστι¬ 
κών καταστάσεων τέλους χρήσης, μητρώων και εκθέσε¬ 
ων προς τη διοίκηση της επιχείρησης 

6. Η σύνταξη προϋπολογισμού - ισολογισμού 

7. Η καταμέτρηση κατανάλωσης νερού και η έκδοση λο¬ 
γαριασμών ύδρευσης - αποχέτευσης, καθαριότητας. 

8. Η βεβαίωση και είσπραξη εσόδων 

9. Ο έλεγχος των δικαιολογητικών και η πληρωμή εξό¬ 
δων 

10. Η εκτέλεση των συμβάσεων ,ο έλεγχος και η παρα¬ 
λαβή των εφοδίων ύδρευσης αποχέτευσης .καθαριότη¬ 
τας. 

11. Η κοστολόγηση , τιμολόγηση και οικονομικός σχε- 
διασμός σε συνεργασία με τη διεύθυνση. 

12. Η σύνταξη σε συνεργασία με τη διεύθυνση του ετή¬ 
σιου απολογισμού της επιχείρησης 

13. Η σύνταξη του προϋπολογισμού εσόδων - εξόδων 
της επιχείρησης 

14. Η τήρηση βιβλίων αποθήκης 

15. Κάθε συναφής εργασία που ανατίθεται σ' αυτήν από 
το διευθυντή της επιχείρησης. 

Άρθρο 10ο 

Αρμοδιότητες Γραμματείας Διεύθυνσης 

1. Η διακίνηση της εισερχόμενης αλληλογραφίας και 
διεκπεραίωση της εξερχόμενης αλληλογραφίας. 

2. Η οργάνωση , ταξινόμηση, τήρηση κ.τ.λ του γενικού 
αρχείου της Δ.Ε.Υ.Α.ΚΑ.Π. 

3. Η προετοιμασία και υποστήριξη των συνεδριάσεων 
του Δ.Σ. 

4. Η τήρηση βιβλίου πρακτικών των συνεδριάσεων του 
Δ.Σ. 

5. Η τήρηση του πρωτοκόλλου 

6. Κάθε συναφής εργασία που ανατίθεται σ' αυτήν από 
το Δ.Σ. και το διευθυντή της επιχείρησης. 

Άρθρο 11ο 

Αρμοδιότητες Τεχνικής Υπηρεσίας 

1. Η μελέτη, εγκατάσταση , λειτουργία και συντήρηση 
του δικτύου Ύδρευσης - Αποχέτευσης . 

2. Η προμήθεια, λειτουργία και συντήρηση εξοπλισμού 
της επιχείρησης 

3. Η προμήθεια .τοποθέτηση, επισκευή και έλεγχος 
υδρομετρητών. 

4. Η λειτουργία και συντήρηση εγκαταστάσεων επεξερ¬ 
γασίας νερού, λυμάτων και αποβλήτων εν γένει 

α) Η ρύθμιση επεξεργασίας πόσιμου νερού και των ακα¬ 
θάρτων νερών 


β) Ο ποιοτικός έλεγχος του πόσιμου νερού και των λυ¬ 
μάτων. 

5. Η οργάνωση των δρομολογίων συλλογής - μεταφο¬ 
ράς των απορριμμάτων και η εποπτεία της απρόσκοπτης 
υλοποίησής τους 

6. Η παρακολούθηση της αποδοτικότητας του εργατο- 
τεχνικού προσωπικού οδοκαθαρισμού και συλλογής - με¬ 
ταφοράς των απορριμμάτων 

7. Η οργάνωση του προγράμματος οδοκαθαρισμού και 
κοινόχρηστων χώρων, καθαρισμού των ακτών και την 
εποπτεία της καλής εφαρμογής του. Επίσης την οργάνω¬ 
ση εργασιών για τη βελτίωση του προγράμματος 

8. Η οργάνωση , εποπτεία και καλή λειτουργία του χώ¬ 
ρου υγιεινής ταφής των απορριμμάτων. 


Άρθρο 12ο 

Θέσεις προσωπικού κατά κατηγορία, ειδικότητα και κλάδο 


Κατηγορία 

Ειδικότητες 

Κατηγορία 

Αριθμός 

Θέσεων 

Κλάδοι 

Α. ΣΤΕΛΕΧΩΝ 

1) 

Διευθυντής Υπηρεσιών 

3 

1 

ΠΕ 


(Οικονομολόγος ή Μηχανικός) 




Β. ΤΕΧΝΙΚΩΝ 

1 . 

Πολιτικός Μηχανικός 

3 

1 



2) 

Τεχνίτης υδραυλικός 

13 

1 

ΠΕ 


3) 

Εργάτης υδραυλικός 


1 

ΔΕ 


4) 

Χειριστής ανυψ. Μηχαν. 


1 

ΥΕ 


5) 

Χειριστής προωθητή 


1 

ΥΕ 


6) 

Οδηγός 


1 

ΥΕ ή ΔΕ 






ΔΕ 

Γ. ΔΙΟΙΚΗΤΙΚΟΙ- 

1 . 

Λογιστής - Ταμίας 

3 

1 


ΟΙΚΟΝΟΜΙΚΟΙ 

2. 

Χειριστής ΗΎ 


1 

ΠΕ 






ΔΕ 

Δ. ΓΕΝΙΚΩΝ 

1 . 

Εργάτες 

3 

2 


ΚΑΘΗΚΟΝΤΩΝ 

2. 

Σημειωτής 


1 

ΥΕ 






ΥΕ 


ΚΕΦΑΛΑΙΟ Δ 

Τρόπος πρόσληψης προσωπικού προς πλήρωση θέσεων 
ΤμήμαΑ 

Υπηρεσιακή Κατάσταση 
Άρθρο 13ο 

Διαδικασία πλήρωσης θέσεων 

1. Η πλήρωση των κενών και κενουμένων εκάστοτε θέ¬ 
σεων ενεργείται ύστερα από απόφαση του Δ.Σ. της επι¬ 
χείρησης κρίνοντας για την ανάγκη της πληρώσεως αυ¬ 
τών. 

2. Η πρόσληψη του προσωπικού αορίστου ή ορισμένου 
χρόνου προς πλήρωση των παραπάνω θέσεων και η υπη¬ 
ρεσιακή κατάσταση των προσλαμβανομένων διέπεται 
από τις διατάξεις του παρόντος κεφαλαίου. 


Τμήμα Β' 

Προϋποθέσεις και διαδικασία πρόσληψης 
Άρθρο 14ο 

Προσόντα πρόσληψης 

1. Για την πλήρωση των θέσεων του άρθρου 12 του πα¬ 
ρόντος απαιτούνται τα εκάστοτε για τους μονίμους δημο¬ 
τικούς υπαλλήλους προβλεπόμενα γενικά προσόντα διο¬ 
ρισμού πληντου ανώτατου ορίου ηλικίας. 

2. Τα ειδικά και ιδιαίτερα προσόντα του παραπάνω προ¬ 
σωπικού ορίζονται ως εξής: 

Α.1 Διευθυντής Υπηρεσιών 

Ειδικά Προσόντα: Πτυχίο Ανωτάτης Σχολής εσωτερι¬ 
κού ή ισότιμης εξωτερικού, σε μια από τις ακόλουθες ει¬ 
δικότητες: Πολιτικός Μηχανικός, Οικονομολόγος. 

Ιδιαίτερα προσόντα: 

Α) Μεταπτυχιακές σπουδές σε θέματα ύδρευσης, απο¬ 
χέτευσης και προστασίας του υδάτινου περιβάλλοντος ή 

σε θέματα οικονομικού σχεδιασμού ή διοικήσεως επιχει¬ 
ρήσεων ή διοίκησης Ο.Τ.Α. 

Β) Αποδεικνυόμενη πολυετής προϋπηρεσία στη διαχείρι¬ 
ση συστημάτων ύδρευσης-αποχέτευσης-καθαριότητας. 

Γ) Αποδεικνυόμενη εμπειρία σε κατασκευή ή επίβλεψη 
υδραυλικών έργων ή στη διοίκηση έργων ή στη διοίκηση 
ιδιωτικής ή δημόσιας επιχείρησης ή Οργανισμού του Δη¬ 
μοσίου ή της Τοπικής Αυτοδιοίκησης. 

Δ) Ναγνωρίζει καλά μία από τις γλώσσες: Αγγλική, Γαλ¬ 
λική ή Γερμανική. 

Α.2 Προϊστάμενος Διοικητικής-Οικονομικής Υπηρεσίας 
Ειδικά Προσόντα: Πτυχία Ανωτάτης Σχολής οικονομι¬ 
κών επιστημών εσωτερικού ή ισότιμης εξωτερικού. 
Ιδιαίτερα προσόντα: 

Α) Μεταπτυχιακές σπουδές σε θέματα διοίκησης επι¬ 
χειρήσεων ή σε θέματα οικονομικού σχεδιασμού ή διοι- 
κήσεως επιχειρήσεων ή διοίκησης Ο.Τ.Α. 

Β) Αποδεικνυόμενη προϋπηρεσία σε ανάλογη θέση 
στον ιδιωτικό ή δημόσιο τομέα. 

Γ) Γνώση ξένης γλώσσας. 

Α.3 Προϊστάμενος Τεχνικής Υπηρεσίας 
Ειδικά προσόντα: Πτυχίο Ανωτάτης Τεχνικής Σχολής 
του εσωτερικού ή ισότιμης του εξωτερικού σε μία από τις 
ακόλουθες ειδικότητες: 

Πολιτικού Μηχανικού, Τοπογράφου Μηχανικού, Χημι¬ 
κού Μηχανικού, Ηλεκτρολόγου Μηχανολόγου. 

Ιδιαίτερα προσόντα: 

Α) Μεταπτυχιακές σπουδές σε θέματα ύδρευσης και 
αποχέτευσης και προστασίας υδάτινου περιβάλλοντος. 

Β) Αποδεικνυόμενη προϋπηρεσία στη διαχείριση συ¬ 
στημάτων ύδρευσης - αποχέτευσης και προστασίας πε¬ 
ριβάλλοντος. 

Γ) Γνώση ξένης γλώσσας. 

Κατηγορία Β'- Τεχνικών 
Β1. Τεχνικοί 
Ειδικά προσόντα: 

Πτυχίο Αναγνωρισμένης από το Δημόσιο Μέσης Σχο¬ 
λής Εσωτερικού ή Εξωτερικού και άδεια σύμφωνα με τις 
κείμενες διατάξεις. Για τους τεχνίτες πτυχίο αναγνωρι¬ 
σμένης από το δημόσιο Μέσης Σχολής εσωτερικού ή εξω¬ 
τερικού ή πενταετής προϋπηρεσία. Για τους βοηθούς τε¬ 
χνίτες βεβαιωμένες σχετικές γνώσεις. 

Ιδιαίτερα προσόντα: Αποδεικνυόμενη εμπειρία στην 
αντίστοιχη ειδικότητα. 

Κατηγορία Γ'- Διοικητικών - Οικονομικών 
Γ.1 Πτυχιούχοι Π.Ε. 

Ειδικά προσόντα: Πτυχίο ανώτατης Σχολής Εσωτερι¬ 
κού ή αναγνωρισμένης του Εξωτερικού στην αντίστοιχη 
ειδικότητα. 

Ιδιαίτερα προσόντα: 

Επιθυμητή προϋπηρεσία διετής στο Δημόσιο ή τον ιδιω¬ 
τικό τομέα. 

Γ.2 Άλλοι Διοικητικοί - Οικονομικοί Υπάλληλοι 
Ειδικά προσόντα: απολυτήριο εξαταξίου Γυμνασίου ή 
Λυκείου. 

Γ ια τους χειριστές Η/Υ επιπλέον αποδεικτικά γνώσεων 
χειριστού Η/Υ και προϋπηρεσία αποδεικνυόμενη στους 
Η/Υ. Απολυτήριο τουλάχιστον Λυκείου ή εξαταξίου Γ υ¬ 
μνασίου. 

Κατηγορία Δ'- Γ ενικών καθηκόντων 
Ειδικά προσόντα: Γιατους οδηγούς και χειριστές μηχα¬ 
νημάτων άδεια ικανότητας αντίστοιχης κατηγορίας, απο¬ 
λυτήριο Λυκείου ή τριταξίου Γ υμνασίου. 


Γιατις υπόλοιπες ειδικότητες, απολυτήριο Λυκείου-Δη- 
μοτικού. 

Άρθρο 15ο 

Τρόπος πληρώσεως θέσεων 

Οι κενές και κενούμενες θέσεις του προσωπικού της 
Επιχείρησης πληρούνται με επιλογή. 

Άρθρο 16ο 

Διαδικασία προσλήψεως 

Η πρόσληψη του προσωπικού γίνεται με τις εκάστοτε 
ισχύουσες διατάξεις. 

Άρθρο 17ο 
Πράξη προσλήψεως 

1. Η πρόσληψη ενεργείται με απόφαση του Προέδρου. 

2. Στην απόφαση περί προσλήψεως αναφέρονται όλα 
τα απαραίτητα προς τούτο στοιχεία και ειδικότερα: το 
ονοματεπώνυμο του προσλαμβανομένου τα τυπικά του 
προσόντα, το είδος της εργασίας, το εισαγωγικό μισθο- 
λογικό κλιμάκιο, η συγκεκριμένη θέση του οργανογράμ¬ 
ματος που καταλαμβάνει ο προσλαμβανόμενος ως και η 
αποκλειστική προθεσμία μέσα στην οποία πρέπει να προ- 
σέλθει προς ανάληψη υπηρεσίας, που δεν μπορεί να 
υπερβαίνει την δέκατη πέμπτη (15η) μέρα. 

3. Η περί προσλήψεως απόφαση κοινοποιείται στον 
προσλαμβανόμενο ή στον οριζόμενο αντιπρόσωπο αυτού 
με απόδειξη με κάθε πρόσφορο μέσον. 

4. Η σύμβαση εργασίας με τον αναφερόμενο στην κατά 
την παράγραφο απόφαση λογίζεται ότι καταρτίστηκε από 
τη στιγμή που ανέλαβε υπηρεσία, γεγονός που βεβαιώνε¬ 
ται από την υπηρεσία. 

Άρθρο 18ο 

Ανάκληση προσλήψεως 

Η απόφαση προσλήψεως ανακαλείται αν ο προσβλη¬ 
θείς δεν αποδέχθηκε αυτή, είτε ρητώς είτε σιωπηρώς με 
την παραμέληση της, κατά παράγραφο (2) του προηγού¬ 
μενου άρθρου, προθεσμίας. 

Άρθρο 19ο 

Δοκιμαστική Υπηρεσία 

1. Ο προσλαμβανόμενος διανύει εξάμηνη δοκιμαστική 
υπηρεσία κατά τη διάρκεια της οποίας δύναται να απολυ¬ 
θεί με αιτιολογημένη απόφαση του Δ.Σ. για λόγους ανα¬ 
γόμενους στην υπηρεσία του. 

2. Εντός μηνός από την συμπλήρωση της δοκιμαστικής 
υπηρεσίας το Δ.Σ. υποχρεούται να αποφανθεί αν ο προ¬ 
σβληθείς είναι κατάλληλος να συνεχίσει να παρέχει τις 
υπηρεσίες του. 

3. Αν ο κατά τις παραπάνω (1) και (2) παραγράφους κρι- 
θεί απολυτέος ή ακατάλληλος να συνεχίσει την παροχή 
των υπηρεσιών του, απολύεται υποχρεωτικά. 

ΤΜΗΜΑΓ 

Υποχρεώσεις - Δικαιώματα 

Άρθρο 20ο 

Καθήκοντα - Περιορισμοί - Αστική Ευθύνη 

1. Οι εκάστοτε ισχύουσες διατάξεις για τα θεμελιώδη 
καθήκοντα, τους περιορισμούς καιτην αστική ευθύνη των 
δημοτικών διοικητικών υπαλλήλων, εφαρμόζονται αναλό- 
γως και στο προσωπικό του παρόντος κεφαλαίου εξαιρέ¬ 
σει των περί εντοποιότητος διατάξεων. 

2. Αν η μερική απασχόληση του προσωπικού δεν υπερ¬ 
βαίνει τις (3) ώρες την ημέρα, επιτρέπεται σ' αυτό και κα¬ 
τοχή δεύτερης θέσης. 

3. Οι διατάξεις του Νόμου 1264/82 για τον εκδημοκρατι¬ 
σμό του συνδικαλιστικού κινήματος και την κατοχύρωση 
των συνδικαλιστικών ελευθεριών των εργαζομένων όπως 
αυτές εκάστοτε τροποποιούμενες και συμπληρούμενες 
ισχύουν, εφαρμόζονται και επί του προσωπικού της επι- 
χειρήσεως. 

Άρθρο 21ο 

Υπερωριακή απασχόληση 

1. Η υπερωριακή απασχόληση επιτρέπεται προς αντι¬ 
μετώπιση εκτάκτων και επειγουσών αναγκών, εφαρμοζο- 
μένωντων εκάστοτε ισχυουσών διατάξεωντης εργατικής 
νομοθεσίας. 

2. Η υπερωριακή απασχόληση αποφασίζεται με αιτιο¬ 
λογημένη απόφαση του Διοικητικού Συμβουλίου. 

Άρθρο 22ο 

Μισθολογική προαγωγή το προσωπικού 

1. Οι μισθολογικές προαγωγές ενεργούνται κάθε φορά 
μόνο κατά ένα μισθολογικό κλιμάκιο και μέχρι του ανωτά- 
του μισθολογικού κλιμακίου της ειδικότητας του μισθω¬ 
τού. 

2. Οι μισθολογικές προαγωγές του προσωπικού γίνο¬ 
νται σύμφωνα με τις διατάξεις των άρθρων 13 και 14του 
ΟΕΥ. 

3. Πόσης φύσεως μισθολογικές προαγωγές του προ¬ 
σωπικού (μισθολογικές, προαγωγή, χορήγηση επιδομά¬ 
των κ.λ.π.) ενεργούνται με απόφαση του Δ.Σ. 

4. Ουδεμία μισθολογική προαγωγή ενεργείται αν στον 
ατομικό φάκελο του μισθωτού δεν υπάρχουν τα για κάθε 
κλάδο, κατηγορία και ειδικότητα απαιτούμενα αποδεικτι¬ 
κά των τυπικών προσόντων αυτού. 

5. Οι μισθολογικές προαγωγές ανακοινώνονται από την 
διοικητική και οικονομική υπηρεσία εγγράφως. 

Άρθρο 23ο 

Κωλύματα παροχής εργασίας 

1. Αποδοχές δεν οφείλονται στον προσληφθέντα για μη 
παρασχεθείσα υπηρεσία καθόλου ή εν μέρει από υπαιτιό- 
τητά του. 

2.0 προσληφθείς διατηρεί την αξίωση για αποδοχές αν 
κωλύεται να εργασθεί εξαιτίας σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε ποσόν το οποίο ο προσληφθείς δικαι¬ 
ούται να λάβει, διαρκούντος του κωλύματος, λόγω υπο¬ 
χρεωτικής έκτου νόμου ασφαλίσεως, εκπίπτεται από τις 
οφειλόμενες αποδοχές. 

Άρθρο 24ο 
Άδειες 

(κανονική - άνευ αποδοχών - εκπαιδευτική) 
Χρόνος εργασίας 

1. Για τις άδειες (κανονική - άνευ αποδοχών - εκπαιδευ¬ 
τική) και το χρόνο εργασίας ισχύουν οι διατάξεις της ερ¬ 
γατικής νομοθεσίας. 

Οι ώρες ενάρξεως και λήξεως της εργασίας ορίζονται 
αναλόγωςτων συνθηκών από Δ/ντή, τηρουμένωντων δια¬ 
τάξεων της εργατικής νομοθεσίας. 

2. Ο Δ/ντης καθορίζει την εποχή χορηγήσεως της άδει¬ 
ας και τη σειρά προτεραιότητας των δικαιουμένων και 
εντός των χρονικών ορίων που ορίζει η εργατική νομοθε¬ 
σία. 


ΤΜΗΜΑ Δ' 

Μεταβολές 

Άρθρο 25ο 

Τοποθέτηση 

Η τοποθέτηση του προσωπικού της επιχειρήσεως στις 
προς πλήρωση κενές θέσεις ενεργείται με απόφαση του 
Προέδρου το Δ.Σ. της επιχειρήσεως. 

Άρθρο 26ο 

Απόσπαση 

Απόσπαση του προσωπικού επιτρέπεται μόνο προς κά¬ 
λυψη εξαιρετικής υπηρεσιακής ανάγκης, για ένατο πολύ 
εξάμηνο, αποκλεισμένης της επαναλήψεως, πρινπεράσει 
ένα έτος. Η απόσπαση ενεργείται με απόφαση του Δ/ντή. 

Ο αποσπασμένος λαμβάνει τις αποδοχές θέσεως στην 
οποία αποσπάται αν αυτές είναι ίσες ή ανώτερες από εκεί¬ 
νες της θέσεως από την οποία αποσπάται. 

Άρθρο 27ο 

Μετακίνηση 

Απλή μετακίνηση του προσωπικού σε άλλη θέση που 
απαιτούνται τα ίδια προσόντα γίνεται με απόφαση του Δι¬ 
ευθυντή της επιχείρησης. 

Άρθρο 28ο 

Μετάταξη 

1. Η μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από το 
Δ.Σ. της επιχείρησης ύστερα από αίτηση του ενδιαφερο¬ 
μένου, εφόσον υπάρχει κενή θέση και ο μετατασσόμενος 
έχει τα προσόντα για την κατάληψη της θέσης στην οποία 
μετατάσσεται. 

2. Ο μετατασσόμενος κατατάσσεται στο αντίστοιχο ει¬ 
σαγωγικό μισθολογικό κλιμάκιο του κλάδου, κατηγορία 
και ειδικότητας που μετατάσσεται, τίθεται Δε κατά αρχαι¬ 
ότητα μετά τους κατά το χρόνο τούτο υπηρετούντες στο 
ίδιο μισθολογικό κλιμάκιο. 

Άρθρο 29ο 
Ατομικοί φάκελοι 

Για κάθε προσλαμβανόμενο μισθωτό τηρείται ιδιαιτέρα 
φάκελος που περιλαμβάνει: 

Α) Όλα τα αναγκαία στοιχεία που αφορούν την εν γένει 
υπηρεσιακή κατάσταση του μισθωτού 

Β) Τα στοιχεία που αφορούν τη μισθολογική κατάσταση 
και υπηρεσιακή θέση κάθε εργαζόμενου. 

ΤΜΗΜΑ Ε' 

Υποχρεώσεις προσωπικού - Πειθαρχικές Παραβάσεις 
και Κυρώσεις 

Δύση της συμβάσεως εργασίας. 

Άρθρο 30ο 

Α. Υποχρεώσεις προσωπικού 

1. Κάθε εργαζόμενος στη Δ.Ε.Υ.ΚΑ.Π. έχει υποχρέωση 
και καθήκον να εκτελεί την εργασία που του ανατίθεται 
στην κάθε θέση που τοποθετείται, με επιμέλεια και ευσυ¬ 
νειδησία, ώστε η Δ.Ε.Υ.Α.ΚΑ.Π. να προσφέρει στους δη¬ 
μότες υψηλής ποιότητος υπηρεσία ύδρευσης και αποχέ¬ 
τευσης και καθαριότητας, ως κοινωφελής επιχείρηση 
που είναι. 

2. Το προσωπικό οφείλει να δείχνει αξιοπρεπή διαγωγή 
και να εμφανίζεται με αξιοπρέπεια μέσα στην υπηρεσία. 

3. Το προσωπικό της Δ.Ε.Υ.Α.ΚΑ.Π. που έχει συναλλα¬ 
γές με τους δημότες πρέπει να δείχνει σ' αυτούς καλή συ¬ 
μπεριφορά και προθυμία στην εξυπηρέτησή τους. 

Απαγορεύεται να λαμβάνει ή να παίρνει απ' αυτούς άμε¬ 
σα ή έμμεσα οποιαδήποτε δώρα ή αμοιβές ή άλλα ωφε¬ 
λήματα και υποσχέσεις για τον εαυτό του ή για τρίτους. 

4. Απαγορεύεται στο προσωπικό να ασχολείται σε ώρες 
εργάσιμες με δικές του ή ξένες με τη δουλειά ασχολίες. 

5. Απαγορεύεται η χορήγηση στοιχείων για οποιαδήπο¬ 
τε υπόθεση ή έργο, χωρίς ειδική άδεια από το διευθυντή 
και το Δ.Σ. της επιχείρησης. 

6. Ανάλογα με τις ανάγκες που παρουσιάζονται σε κάθε 
υπηρεσία ή τμήμα ή συνεργείο μπορεί ο Δ/ντής, να δίνει 
εντολή σε οποιαδήποτε από το προσωπικό για την εκτέ¬ 
λεση άλλης ή συμπληρωματικής εργασίας της ειδικότη¬ 
τας του ή παρεμφερούς ή και συναφούς με την ειδικότη¬ 
τα του και να συμπληρώνει τα κενά που παρουσιάζονται 
σε κάποια Υπηρεσία με προσωπικό ή άλλα Τμήματα ή 
υπηρεσίες. 

7. Το προσωπικό της Δ.Ε.Υ.Α.ΚΑ.Π. πρέπει να προσέρ¬ 
χεται έγκαιρα στην εργασία του και να αποχωρεί μετά την 
συμπλήρωση του καθορισμένου ωραρίου εργασίας. 

8. Ζημιές που έγιναν με πρόθεση ή βαριά αμέλεια του 
προσωπικού στην περιουσία της Δ.Ε.Υ.Α.ΚΑ.Π. καταλογί¬ 
ζονται στον υπεύθυνο υπάλληλο με απόφαση του Δ.Σ. 

9. Το προσωπικό είναι υποχρεωμένο να αναφέρεται πά¬ 
ντοτε ιεραρχικά. 

Επομένως, κάθε αίτηση, ένσταση ή παράπονο πρέπει 
να επιδίδεται στον άμεσα Προϊστάμενό του. 

10. Όλο το προσωπικό της Δ. Ε.Υ.Α. ΚΑ. Π. πρέπει να γνω¬ 
ρίζει τις διατάξεις του παρόντος Ο.Ε.Υ. και οδηγίες ή 
εγκυκλίους της Δ.Ε.Υ.Α.ΚΑ.Π. που αναφέρονται στα κα- 
θήκοντάτους. 

Δεν μπορεί κανείς να επικαλεσθεί άγνοια του Εσωτερι¬ 
κού Κανονισμού της Υπηρεσίας του. 

Β. Πειθαρχικές Παραβάσεις 

1. Κάθε παράβαση υπηρεσιακού καθήκοντος, οφειλό- 
μενη σε πρόθεση ή αμέλεια, αποτελεί πειθαρχικό παρά¬ 
πτωμα. 

2. Το υπηρεσιακό καθήκον προσδιορίζονται με βάση τις 
υποχρεώσεις που απορρέουν από τη σύμβαση εργασία, 
από τον Ο.Ε.Υ., τις οδηγίες και εντολές των ιεραρχικών 
προϊσταμένων καθώς και από τη φύση της υπηρεσίας κά¬ 
θε ειδικότητας και θέσης όπως το περιεχόμενό της καθο¬ 
ρίζεται από τους κανόνες επιστήμης και τέχνης, από τους 
κανόνες της κοινής πείρας, από τις συνήθειες που έχουν 
παγιωθεί τη Δ. Ε.Υ.Α. ΚΑ. Π. και τους κανόνες της καλής πί¬ 
στης και του κοινωνικού σκοπού που εξυπηρετεί η 
Δ.Ε.Υ.Α.ΚΑ.Π. 

3. Ενδεικτικά πειθαρχικά παραπτώματα είναι: 

Α) Η αναξιοπρεπής και ανάρμοστη συμπεριφορά και 
διαγωγή μέσα ή έξω από αυτή, τόσο απέναντι σε συνα¬ 
δέλφους όσο και απέναντι σε τρίτους. 

Β) Η χρησιμοποίηση από εργαζόμενο της Δ. Ε.Υ.Α. ΚΑ. Π. 
τρίτου προσώπου σε διαγωνισμό ή δημοπρασία προμή¬ 
θεια διάθεσης έργου της Δ. Ε.Υ.Α.ΚΑ. Π. με σκοπό να γίνει 
ανάδοχος. 

Γ) Η αδιαφορία ή αμέλεια και η ατελής εκτέλεση της 
υπηρεσίας που έχει ανατεθεί στον εργαζόμενο. 

Δ) Η αδικαιολόγητη αποχή ή άρνηση εκτέλεσης της 
υπηρεσίας που έχει ανατεθεί σε κάποιο εργαζόμενο. 

Ε) Η φθορά από αντιδεοντολογική χρήση ή απώλεια 
πραγμάτων (υλικού εργαλείων) της επιχείρησης. 

Στ) Η χρήση ή ιδιοποίηση περιουσιακών στοιχείων της 
Δ.Ε.Υ.Α.ΚΑ.Π. που δίνονται στο εργαζόμενο για την διεκ¬ 
περαίωση της εργασίας που του ανατίθενται ή με την ευ¬ 


καιρία που εργάζεται στη Δ.Ε.Υ.Α.ΚΑ.Π. άσχετα αν κινή¬ 
θηκε ή όχι ποινική δίωξη. 

Ζ) Κάθε παράβαση του Ο.Ε.Ε. αποτελεί πειθαρχικό πα¬ 
ράπτωμα. 

Τα ανωτέρω ισχύουν εφόσον δεν αντίκειται στις διατά¬ 
ξεις της εργατικής νομοθεσίας. 

Γ. Πειθαρχικές Κυρώσεις 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Πειθαρχικές ποινές είναι: 

Α) Προφορική παρατήρηση. 

Β) Έγγραφη επίπληξη. 

Γ) Πρόστιμο παρακράτησης μέχριτου 1/5τωνκαθαρών 
μηνιαίων αποδοχών. 

Δ) Προσωρινή παύση από 15 μέρες μέχρι 3 μήνες χωρίς 
αποδοχές. 

Ε) Οριστική απόλυση με μονομερή καταγγελία της ερ¬ 
γασιακής σύμβασης. 

3. Οι πειθαρχικές ποινές επιβάλλονται: 

Α) ανάλογα με τη βαρύτητα του παραπτώματος και τις 
περιστάσεις που οδήγησαν σ' αυτό. 

Β) για κάθε παράπτωμα επιβάλλεται μια ποινή. Σε περί¬ 
πτωση συρροής παραπτωμάτων επιβάλλεται η μεγαλύτε¬ 
ρη ποινή που αντιστοιχεί στο μεγαλύτερο παράπτωμα. 

Γ) Σε περίπτωση που ο εργαζόμενος υποπίπτει σε συ¬ 
χνά παραπτώματα τιμωρείται με μεγαλύτερη ποινή απ' 
αυτές που προβλέπονται στο παράπτωμά του, μετά από 
εισήγηση του Δ/ντή και απόφαση του Δ.Σ. 

Δ) Πριν από την επιβολή οποιασδήποτε ποινής λαμβά- 
νεται υπόψη και γραπτή απολογία του υπαιτίου. 

4. Όσον αφορά τα πειθαρχικά παραπτώματα που ανα- 
φέρονται στο τμήμα β' παράγρ. 3 του παρόντος άρθρου 
προβλέπονται οι παρακάτω ποινές: 

Α) Για το παράπτωμα (α) επιβάλλεται η πειθαρχική κύ¬ 
ρωση (2α) ή (2β) 

Β) Για το παράπτωμα (β) επιβάλλεται η πειθαρχική κύ¬ 
ρωση (2δ) 

Γ) Γ ια τα παραπτώματα (γ) και (δ) επιβάλλονται οι ποι¬ 
νές (2β) μέχρι και (2γ) 

Δ) Για το παράπτωμα (ε) επιβάλλονται: Αποκατάσταση 
της φθοράς ή της απώλειας και η πειθ. Κύρωση (2γ) 

Ε) Γιατο παράπτωμα (στ) επιβάλλεται η πειθαρχική κύ¬ 
ρωση (2δ) ή (2ε) 

5. Οιπροβλεπόμενες σ' αυτό τμήμα (Γ) πειθαρχικές κυ¬ 
ρώσεις επιβάλλονται: 

Α) Από τους Π ροϊσταμένους τμημάτων και Υπηρεσιών οι 
κυρώσεις των παραγράφων (2α) και (2β) 

Β) Από το Δ/ντή οι κυρώσεις (2α), (2β) και (2γ) 

Γ) Από τον Πρόεδρο του Δ.Σ. οι κυρώσεις (2α), (2β), (2γ) 
και (2δ). 

Δ) Από το Δ.Σ. η κύρωση (2ε) 

Οι επιβαλλόμενες πειθαρχικές κυρώσεις κοινοποιού¬ 
νται τόσο στον εργαζόμενο και στους άμεσα ιεραρχικά 
ανώτερους. Κατά των πειθαρχικών κυρώσεων οι εργαζό¬ 
μενοι μπορούν να προσφύγουν κατά περίπτωση: 

Α) Στον Δ/ντή για κυρώσεις που επιβάλλονται από τους 
Προϊσταμένους Τμημάτων ή Υπηρεσιών. 

Β) Στον Πρόεδρο του Δ.Σ. για κυρώσεις που επιβάλλο¬ 
νται από το Δ/ντή. 

Γ) Στο Δ.Σ. της επιχειρήσεως για κυρώσεις που επιβάλ¬ 
λονται από το Πρόεδρο του Δ.Σ. Τα ανωτέρω ισχύουν 
εφόσον δεν αντίκεινται στις διατάξεις της εργατικής νο¬ 
μοθεσίας. 

Δ'. Λύση συμβάσεως εργασίας 

1. Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις καταγγέλ¬ 
λονται σύμφωνα με τις αντίστοιχες διατάξεις της εργατι¬ 
κής νομοθεσίας. 

2. Η απόλυση ενεργείται με απόφαση του Δ.Σ. ύστερα 
από εισήγηση του Δ/ντή. 

3. Οι διατάξεις του 22 παρόντος Ο.Ε.Υ. εξακολουθούν 
να ισχύουν. 

ΚΕΦΑΛΑΙΟ Ε' 

Προσωπικό προς κάλυψη παροδικών αναγκών 
Άρθρο 31ο 

Πρόσληψη - Υπηρεσιακή κατάσταση εκτάκτου Προσω¬ 
πικού 

1. ΗΔ.Ε.Υ.Α.ΚΑ.Π. μπορεί να προσλαμβάνει προσωπικό 
με σύμβαση εργασίας ιδιωτικού δικαίου ορισμένου χρό¬ 
νου για την αντιμετώπιση κατεπειγουσών αναγκών που 
εμφανίζονται στις εξής περιπτώσεις: 

Α) Κένωση θέσεων και μέχρι την πλήρωσή τους εφόσον 
έχει κινηθεί η νόμιμη διαδικασία για την πλήρωσή τους. 

Β) Κάλυψη εποχιακών και άλλων περιοδικών αναγκών 
και μέχρι 7 μήνες κατ' ανώτατο όριο το χρόνο. 

Γ) Εκτέλεση έργων με αυτεπιστασία από τη 
Δ.Ε.Υ.Α.ΚΑ.Π. και για το διάστημα εκτέλεσης αυτών των 
έργων, που πρέπει να είναι μικρότερο του ενός έτους. 

2. Η πρόσληψη ενεργείται με απόφαση του προέδρου 
του Δ.Σ. Η επιλογή ενεργείται ελεύθερα κατά την κρίση 
του Προέδρου του Δ.Σ. άνευ διαδικασίας. 

3. Η σύμβαση εργασίας λογίζεται ότι έχει καταρτισθεί 
από την ημέρα αναλήψεως υπηρεσίας και λύεται αυτοδί¬ 
καια όταν λήξει ο χρόνος διάρκειας της χωρίς καταβολή 
ουδεμίας αποζημιώσεως. 

Για την αυτοδίκαιη λύση της συμβάσεως εργασίας εκ- 
δίδεται διαπιστωτική πράξη από αρμόδιο για την πρόσλη¬ 
ψη όργανο. 

4. Οι αποδοχές του έκτακτου προσωπικού ρυθμίζονται 
με τις συλλογικές συμβάσεις εργασίας των Ο.Τ.Α. 

5. Επίσης η Δ.Ε.Υ.Α.ΚΑ.Π. μπορεί να προσλαμβάνει για 
ορισμένο χρονικό διάστημα ή ορισμένο έργο και ειδικούς 
συμβούλους για θέματα που δεν καλύπτονται από το προ¬ 
σωπικό που υπηρετεί σ' αυτήν. Η πρόσληψη και η αμοιβή 
των συμβούλων αυτών θα καθορίζεται με απόφαση του 
Δ.Σ., η δε πληρωμή τους θα γίνεται με προσκόμιση του 
αντίστοιχου θεωρημένου δελτίου παροχής υπηρεσιών. 

ΚΕΦΑΛΑΙΟ ΣΤ 
Μεταβατικές Διατάξεις 
Άρθρο 32ο 

Ένταξη υπηρετούντος προσωπικού σε Δήμους 

Το προσωπικού που υπηρετεί με σχέση εργασίας ιδιω¬ 
τικού δικαίου στο Δήμο Πελεκάνου και το οποίο απασχο¬ 
λείται σε υπηρεσίες ύδρευσης - αποχέτευσης και καθα¬ 
ριότητας, καθίσταται προσωπικό της παρούσας Επιχει- 
ρήσεως με την ίδια σχέση που υπηρετεί και καταλαμβάνει 
αντίστοιχες θέσεις από τις προβλεπόμενες από τον πα¬ 
ρόντα οργανισμό εσωτερικής υπηρεσίας. 

ΚΕΦΑΛΑΙΟ Ζ' 

Τελικές διατάξεις 
Άρθρο 33ο 

Διαπίστωση Γνώσης Ξένης Γλώσσας 

Η πλήρης γνώση από τις ξένες γλώσσες Αγγλική ή Γαλ- 
λική ή Γερμανική διαπιστώνεται με αντίστοιχο τίτλο ή δο¬ 
κιμασία. 


Άρθρο 34ο 

Στρατιωτική Υπηρεσία 

Σε περίπτωση στρατεύσεως προσωπικού της Επιχειρή- 
σεως τούτο διατηρεί τη θέση, εφαρμοζόμενο επ' αυτού 
των εκάστοτε ισχυουσών διατάξεων περί των στρατευό- 
μενων μισθωτών. 

Ο χρόνος της τοιαύτης στρατεύσεως προσμετρείται 
για κάθε συνέπεια του εργαζόμενου. 

Άρθρο 35ο 
Ηθικές Αμοιβές 

Γ ια εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση μπορούν με απόφαση 
του Δ.Σ. να απονέμονται στο προσωπικό ηθικές αμοιβές 
ως εξής: 

Α) Ευαρέσκεια 

Β) Γραπτός έπαινος ανακοινούμενος και στο υπόλοιπο 
προσωπικό. 

Άρθρο 36ο 

Ανάθεση καθηκόντων των Προϊσταμένων 

1. Με απόφαση του Προέδρου του Δ.Σ. ανατίθενται κα¬ 
θήκοντα προϊσταμένων οποιοσδήποτε στάθμης διοικήσε- 
ως σε μισθωτούς της Επιχείρησης τηρούμενων των δια¬ 
τάξεων του Ν.Δ. 1069/80. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του 
μισθωτού, ο οποίος διατηρείτο μισθολογικότου κλιμάκιο 
και την οργανική θέση της κατηγορίας και ειδικότητάς 
του. 

3. Οι μισθωτοί στους οποίους έχουντεθείτα καθήκοντα 
προϊσταμένου δικαιούνται καθ' όλη τη χρονική διάρκεια 
ασκήσεως των καθηκόντων αυτών όλα τα τυχόν προβλε- 
πόμενα για την οικεία θέση ειδικά επιδόματα, που η χορή¬ 
γησή τους διακόπτεται με την ανάκληση της, περί αναθέ- 
σεωςτων καθηκόντωνπροϊσταμένου, αποφάσεως. Η δια¬ 
κοπή καταβολής των επιδομάτων αυτών αρχίζει από την 
πρώτη του επομένου της χρονολογίας εκδόσεως της 
ανακλητικής αποφάσεως μηνάς. 

Άρθρο 37ο 

Αναπλήρωση Προϊσταμένου 

1. Ο Δ/ντής που λείπει ή απουσιάζει ή κωλύεται αναπλη¬ 
ρώνεται από ένα των προϊσταμένων, οριζόμενος από τον 
Πρόεδρο του Δ.Σ. κατά τις διατάξεις του Νόμου 1069/80. 

2. Προϊστάμενος της Υπηρεσίας που λείπει ή απουσιά¬ 
ζει ή κωλύεται αναπληρώνεται από τον Προϊστάμενο του 
Τμήματος, οριζόμενος από τον Δ/ντή . 

3. Προϊστάμενος Τμήματος που λείπει ή απουσιάζει ή 
κωλύεται αναπληρώνεται από τον Προϊστάμενο άλλου 
τμήματος οριζόμενος από τον Δ/ντή. 

Άρθρο 38ο 

Από τις διατάξεις της απόφασης αυτής προκαλείται δα¬ 
πάνη 3.000.000 δρχ. εις βάρος του προϋπολογισμού της 
Δ.Ε.Υ.Α.ΚΑ.Π. για το τρέχον έτος, καθώς και για καθένα από 
τα επόμενα για την οποία έχει εγγράφει σχετική πίστωση 
στον προϋπολογισμό της επιχείρησης και στον Κ. Α. 01. 

Η ισχύς του παρόντος Ο.Ε.Υ. αρχίζει από τη δημοσίευ¬ 
σή του στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 30 Οκτωβρίου 2001 
Ο Γ ενικός Γ ραμματέας Περιφέρειας 
ΑΘ. ΚΑΡΟΥΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν. βΐ . 9 γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























